Document ID: 31998D0626

Padomes lēmums
(1998. gada 5. oktobris)
par tāda Protokola noslēgšanu, ar ko koriģē tirdzniecības aspektus Eiropas Nolīgumā starp Eiropas Kopienām un to dalībvalstīm, no vienas puses, un Rumāniju, no otras puses, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Urugvajas raunda lauksaimniecības sarunu rezultātus, ieskaitot uzlabojumus esošajā preferenciālajā režīmā
(98/626/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu,
ņemot vērā Komisijas priekšlikumu,
tā kā Protokols, ar ko koriģē tirdzniecības aspektus Eiropas Nolīgumā starp Eiropas Kopienām un to dalībvalstīm, no vienas puses, un Rumāniju, no otras puses, turpmāk - "Protokols", jāapstiprina, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Urugvajas raunda lauksaimniecības sarunu rezultātus, ieskaitot uzlabojumus esošajā preferenciālajā režīmā;
tā kā Komisijai jābūt pilnvarotai veikt pasākumus, lai īstenotu Protokolu, jo īpaši attiecībā uz lauksaimniecības pamatproduktiem un apstrādātiem lauksaimniecības produktiem;
tā kā Regulās (EK) Nr. 1595/97 [1] un (EK) Nr. 656/98 [2] tika ierosināts īstenot atsevišķus Protokola noteikumus par attiecīgi lauksaimniecības pamatproduktiem un apstrādātiem lauksaimniecības produktiem; tā kā tādēļ jāveic attiecīgi pasākumi, lai nodrošinātu sekmīgu pāreju no preferenciālā režīma, ko piemēroja saskaņā ar šīm regulām, uz Protokolā noteikto režīmu;
tā kā Papildprotokolā, kas pievienots Eiropas Nolīgumam starp Eiropas Kopienu un Rumāniju par tekstilizstrādājumu tirdzniecību, jaunākie grozījumi izdarīti ar Lēmumu 96/224/EK [3],
IR PIEŅĒMUSI ŠO LĒMUMU.
1. pants
Protokols, ar ko koriģē tirdzniecības aspektus Eiropas Nolīgumā starp Eiropas Kopienām un to dalībvalstīm, no vienas puses, un Rumāniju, no otras puses, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Urugvajas raunda lauksaimniecības sarunu rezultātus, ieskaitot uzlabojumus esošajā preferenciālajā režīmā, turpmāk - "Protokols", ir apstiprināts Kopienas vārdā.
Protokola teksts ir pievienots šim lēmumam.
2. pants
1. Sīki izstrādātus noteikumus par šā lēmuma piemērošanu pieņem Komisija saskaņā ar Regulas (EEK) Nr. 1766/92 [4] 23. pantā noteikto procedūru vai attiecīgajā gadījumā saskaņā ar attiecīgajiem noteikumiem citās regulās par tirgus kopīgo organizāciju, Regulā (EK) Nr. 3448/93 [5] vai Regulā (EK) Nr. 3066/95 [6].
2. Tiklīdz šis lēmums stājas spēkā, uzskata, ka noteikumus, ko Komisija pieņēmusi saskaņā ar Regulas (EK) Nr. 3066/95 8. pantu un Regulu (EK) Nr. 656/98 un ar ko īsteno Protokolā noteiktās koncesijas, reglamentē šā panta 1. punkts.
3. pants
Padomes priekšsēdētājs Eiropas Kopienas vārdā sniedz Protokola 6. pantā noteikto ziņojumu.
Luksemburgā, 1998. gada 5. oktobrī

Labels: 3
15
18